فرانسانین باشکندی پاریس‌ده، جمعه ارته‌سی گونو دوزنلنن ایران مخالیفتی ایران دیرنیش ملی شوراسی تدبیرینه سالدیری حاضیرلیغین‌دا اولدوغوندان شبهه‌له‌نیلن ایران اصیل‌لی ۲ بلژیک وطنداشی و ایران‌لی بیر دیپلومات توتوقلاندی.
بلژیک فدرال ساوجیلیغین‌دان وئریلن یازی‌لی آچیقلامادا، امیر س. و ائشی نسیمه ن.نین جمعه ارته‌سی گونو پاریس‌ده‌کی بیر کنفرانس سالونون‌دا ایران مخالیفتی ایران دیرنیشی میلی شوراسی طرفین‌دن تشکیل اولونان تدبیره سالدیری حاضیرلیغین‌دا اولدوغو شبهه‌سی ایله توتوقلاندیغی بیلدیریلدی.
ایکی‌لی‌نین بروکسل‌ده حرکت حالین‌دا دوردورولدوغو، ماشین‌لارین‌دا آپاریلان آختارlمادا ۵۰۰ گرام "تی‌ای‌تی‌پی" آدلی پاتلاییجی ماده و آلیشدیرما مکانیزمینین اولدوغو قید ائدیلدی.
ایران اصیل‌لی ایکی‌لی‌نین ارتباطدا اولدوغو و ایرانین وین ائلچیلیگینده دیپلومات اولدوغو معین ائدیلن اسدالله آ. آدلی شخصین ایسه آلمانیادا توتوقلاندیغی بیلدیریلدی.
بلژیک پلیسی ائش زامان‌لی اولاراق فرانسا پلیسینین ده بیر عملیات گئچیردیگی، بو چرچیوه‌ده ۳ نفرین گؤزآلتینا آلیندیغی، بو شخصلرین ایفاده‌لری آلیندیقدان سونرا سربست بوراخیلدیغی بیلدیریلدی.
استخباراتین بلژیک فدرال استخبارات و گوونلیک آژانسی طرفین‌دن تامین اولوندوغو، بلژیک فدرال ساوجیلیغینین ایسه ترور سوروشدورماسی باشلاتدیغی معلوماتی پایلاشیلدی.
